Linje 15 stopper ikke længere på den yderste del af Vesterbro, og det betyder, at 87-årige Lykke Boye skal gå en halv kilometer for at stige på en bus, når hun for eksempel skal handle ind. - Det er ikke rimeligt. Jeg har det skidt med det, for vi er mange ældre, der har handicap, og vi har altså langt til forretningerne, fortæller Lykke Boye. Hos Aalborg Kommune kalder man nedlæggelsen af busstoppestedet uundgåelig. Kommunen skal spare, og linje 15 har ikke haft passagerer nok til at opretholde ruten med samme antal stoppesteder. - Vi skal spare penge på den kollektive trafik, og der har vi vurderet, at stoppestedet på Vesterbro er den bedste løsning, da det vil berøre færrest borgere, siger Jan Øhlenschlæger, afdelingsleder i kollektiv trafik ved Aalborg Kommune. Beboerne giver dog ikke op. De har lavet en underskriftsindsamling, som de vil videregive til byens politikere.

Opsummering:
En gruppe ældre mennesker i Aalborg er vrede på kommunen, efter at et busstoppested nær deres boligkompleks er blevet afskaffet.